open-index/open-wikipedia-markdown huggingface dataset:
Proliferatiivinen munuaistauti

**Proliferatiivinen munuaistauti** (lyh. PKD, engl. Proliferative kidney disease) on lohikaloilla esiintyvä loistauti. Taudin aiheuttaja on itiöeläimiin kuuluva loinen *[[Tetracapsuloides bryosalmonae]]*. Tartunta tapahtuu vesistöiden pohjaeliöiden välityksellä. Kalasta toiseen tapahtuvaa tartuntaa ei ole todettu.

## Oireet

Tauti aiheuttaa lohikaloille apaattisuutta, silmien ulospullistumista, vatsaontelon pullistumista nestekertymän vuoksi, kiduksien vaalenemista ja turvotusta, anemiaa sekä ruokahaluttomuutta. Ruumiinavauksessa todetaan voimakkaasti turvonnut munuainen, jonka väritys poikkeaa normaalista. Lisäksi vatsaontelossa on runsaasti nestettä.

## Hoito

Tautiin ei ole lääkkeellistä hoitoa.
Wrexham

**Wrexham** () on kylpylä- ja yliopistokaupunki Cardiganinlahden rannalla Walesin pohjoisosassa. Se on Wrexhamin hallintoalueen pääkaupunki ja samalla pohjoisen Walesin suurin kaupunki. Ensimmäinen kirjallinen mainita Wrexhamista on vuodelta 1161 Henrik II:n pergamenteissa, joissa mainitaan Wristlehamin linnoitus. Kaupungin asukasluku vuoden 2011 väestölaskennassa oli .

Wrexham tunnettiin aikaisemmin raskaasta teollisuudestaan, mutta 2000-luvulla alueelle on syntynyt paljon teknologiateollisuutta. Wrexhamissa sijaitsee yksi Ison-Britannian suurimmista yrityspuistoista, jossa on joko tuotanto- tai tutkimustoimintaa sellaisilla yrityksillä kuten Sharp, Brother ja Kellogg´s.

Kaupungissa on myös oma yliopisto, Glyndŵrin yliopisto. Vuonna 1887 perustettu oppilaitos sai yliopiston statuksen 2008.

## Kuvia

Tiedosto:Glyndŵr University, Wrexham (11).JPG|Glyndŵrin yliopisto, kaupungin yliopisto.
Tiedosto:Wrexham Waterworld Leisure and Activity Centre.JPG|Wrexham Waterworld.
Tiedosto:Trinity Presbyterian Church, Wrexham (1).JPG|Presbyteriaaninen kirkko.
Tiedosto:Wynnstay Arms Hotel, Wrexham - DSC09411.PNG|Wynnstay Arms -hotelli.
Tiedosto:The Turf, Wrexham (3).JPG|The Turf -pubi.


## Lähteet

## Aiheesta muualla
Uimahypyt kesäolympialaisissa 2012 – naisten 10 metrin kerroshypyt

Vuoden 2012 kesäolympialaisten **naisten 10 metrin kerroshyppykilpailu** käytiin 8.–9. elokuuta London Aquatics Centressä. Kilpailijoita oli yhteensä 26.

## Aikataulu

Suluissa Suomen aika (EEST)
## Tulokset
### Karsinta
Karsinnoissa kilpailijat hyppäsivät viisi hyppyä ja 18 parasta pääsi välierään.

### Välierä
Kilpailijat hyppäsivät viisi hyppyä ja 12 parasta pääsi loppukilpailuun.

### Loppukilpailu
Kilpailijat hyppäsivät kukin viisi hyppyä.

## Lähteet
Juozas Tunaitis

**Juozas Tunaitis** (25. lokakuuta 1928 – 1. kesäkuuta 2012) oli liettualainen roomalaiskatolinen piispa. Hänet vihittiin papiksi 12. syyskuuta 1954 ja nimitettiin Vilnan arkkihiippakunnan vihkipiispaksi sekä Sassuran titulaaripiispaksi 8. toukokuuta 1991. Piispaksi konsekroinnin suoritti 19. toukokuuta Vincentas Sladkevičius, jota avustivat Vladas Michelevičius, Antanas Vaičius, Romualdas Krikšciunas ja Juozas Preikšas.

Tunaitis jäi eläkkeelle 4. maaliskuuta 2010. 

Ennen seminaariopintojen aloittamista Kaunasissa 1950 Tunaitis opiskeli Vilnan yliopistossa matematiikkaa ja tähtitiedettä.

## Lähteet
Thyssen (suku)

**Thyssen-suku** on huomattava saksalainen teollisuussuku polveutuen Friedrich Thyssenistä, joka toimi terästeollisuuden alalla mukaan lukien hissit, liukuportaat, teollisuusryppäät, pankit ja taidekokoelmat. Thyssen AG, ThyssenKrupp ja ThyssenKrupp Marine Systems ovat Thyssen-yrityksiä. Alun perin saksalainen suku on jakautunut useisiin maihin.
Friedrich Thyssenin pojat Joseph Thyssen ja August Thyssen olivat teollisuusjohtajia.

## Suvun jäseniä
*Johann Friedrich Thyssen (1804-1877), pankkiiri
*August Thyssen (1842-1926)
*Fritz Thyssen (1873-1951)
*Heinrich Thyssen (1875-1947; vuodesta 1907 paroni Heinrich Thyssen-Bornemisza de Kászon), saksalais-unkarilainen teollisuusyrittäjä ja taiteenkerääjä
*Hans Heinrich Thyssen-Bornemisza (1921-2002), alankomaalais-sveitsiläinen teollisuusyrittäjä ja taiteenkerääjä

## Aiheesta muualla
Thyssen Wikimediassa: Thyssen
Jubail

**Jubail** () on Saudi-Arabiassa Persianlahden rannalla sijaitseva teollisuuskaupunki. Jubailissa oli ennestään kalastus- ja helmenkasvatuskylä, ja sen lähellä tärkeitä öljykenttiä. 1970-luvun alussa Saudi-Arabian hallitus päätti sijoittaa seudulle suuria teollisuuslaitoksia.

## Teollisuus
### Teollisuus alue
Kylän viereen syntyi 1975 teollisuuskaupunki. Nykyään teollisuusalue kattaa 132 neliökilometrin alueen, koko kaupungin pinta-ala on 945 neliökilometriä. Jubailissa on muun muassa öljynjalostamo useine siihen liittyvine tuotantolaitoksineen sekä lannoite- ja terästehtaita. 

### Satama
Kaupungissa on suuri 1970-luvun puolivälissä rakennettu teollisuussatama ja rahtisatama. Jubalin satama oli vuonna 2013 rahtimäärältään (56,1 miljoonaa tonnia) Saudi-Arabian toiseksi suurin kauppasatama Jeddan sataman jälkeen. Se sijoittui Yhdysvaltain satamajärjestön (AAPA) laatimalla listalla (sija 73 vuonna 2013) maailman sadan suurimman rahtisataman joukkoon. Saudi-Arabian meri- ja ilmavoimilla on suuret tukikohdat Jubailissa.

## Väestö
Teollisuustyöntekijöiden asuinalueet erotettiin vihervyöhykkeellä, joita kasteltiin suolanpoistolaitoksen tuottamalla vedellä. Kaupunkiin rakennettiin kilometrikaupalla jäähdytysvesikanavia. Nämä palvelevat niin teollisuusaluetta, kuin lähialueen maataloustuotantoa.

Kaupungin väkiluku on kehittynyt Saudi-Arabian väestönlaskentojen mukaan seuraavasti: 140 828 (1992), 224&nbsp;481 (2004) ja 392&nbsp;948 (2010).

## Liikenne
Jubailissa on kaksi omaa lentokenttää (uusi Jubailin lentoasema 25 kilometriä keskustan länsipuolella, ICAO: OEJB; QJB), käytännössä lentomatkailijoita palvelee myös Dammamin Kuningas Fahdin kansainvälinen lentoasema, jonne on matkaa noin 70 kilometriä. Valtatie johtaa Dammamiin ja Dhahraniin.

## Varhaisen kirkon rauniot
Jubailissa sijaitsee 300-luvulta peräisin oleva kirkko. Sen oletetaan olevan yhteydessä nestorialaisuuteen. Se on yksi maailman vanhimmista tunnetuista kristillisistä kirkoista. Kirkon rauniot löytyivät vuonna 1986 vahingossa kun joukko ihmisiä kaivoi hiekkaan juuttunutta autoaan pois. Saudi-Arabian viranomaiset pitävät sen suljettuna sekä yleisöltä että tutkijoilta.

Saudi-Arabiassa on lukuisia muitakin varhaiskristittyjen kirkkojen raunioita muun muassa Riadin ulkopuolella ja Jeddassa.

## Kuvia

Tiedosto:Al jubail.jpg|Jubal satelliittikuvassa.
Tiedosto:Satorp Jer Refinery, Jubail - panoramio.jpg|Satorp Jer jalostamo.
Tiedosto:J RAWLS - more oil and gas plants.jpg|Jubailin öljynjalostamoaluetta.
Tiedosto:Jbeil Mina.jpg|Pienvenesatamaa.
Tiedosto:Saudi Navy Desert Sheild.JPEG|Saudilaivaston sotasatamaa.
Tiedosto:Handley Page Victor in Jubail naval airport.jpg| Tankkauslentokone Persialahden sodan aikaan (1991) Jubalin sotilaslentokentällä.


## Lähteet

## Aiheesta muualla

* 
*
Warburg (suku)

**Warburg-suku** on huomattava saksanjuutalais-amerikkalainen talousvaltiassuku, tunnettu monista saavutuksistaan fysiikan, klassisen musiikin, taidehistorian, lääketieteen, talouden, kiinteistöalan ja ihmisyyden aloilla. Suvun arvellaan polveutuvan yhdestä Venetsian rikkaimmista suvusta, juutalaisesta del Banco -suvusta 1500-luvun alusta.

Paul Warburg on kuuluisa Yhdysvaltain rahahallinnon, Yhdysvaltain keskuspankin eli Federal Reserve Systemin luojana 1913. Max Warburg oli Interessen-Gemeinschaft Farbenindustrie AG eli IG Farbenin johtokunnassa. Yritys oli saksalainen kemianteollisuuden jätti ja keskitysleireissä käytettävän Zyklon B-kaasun valmistajayhtiö. Hän myös toimi natsi-Saksan Valtakunnanpankissa eli Reichsbankissa. Lähes kaikki Warburg-suvun jäsenet muuttivat vuonna 1938 Saksasta Amerikkaan.

## Suvun kuuluisia jäseniä ja yrityksiä

* Paul Warburg (1868–1932), pankkiiri ja Yhdysvaltain keskuspankin perustaja
* Max Warburg (1867-1946), pankkiiri
* Felix Warburg (1871–1937), newyorkilainen pankkiiri Kuhn, Loeb & Co.:lla
* Eric Warburg (1900–1990), pankkiiri ja hyväntahdonlähettiläs
* Otto Warburg (1859–1938), kasvitieteilijä ja sionistijärjestön johtaja
*Aby Warburg (1866–1929), saksalainen taidehistorioitsija
*Emil Warburg (1846-1931), saksalainen fyysikko
*James Warburg (1896–1969), amerikkalainen pankkiiri, Franklin D. Rooseveltin taloudellinen neuvonantaja
*Otto Heinrich Warburg (1883–1970), saksalainen biokemisti, Nobelin lääketieteen palkinnon saaja

## Suvun mukaan nimettyjä

Warburg-suvun mukaan ovat saaneet nimensä:
*UBS Warburg, sveitsiläisen investointipankki UBS:n entinen nimi
*M. M. Warburg & Co., saksalainen investointipankki
*Warburg Pincus
*S. G. Warburg & Co., brittiläinen investointipankki
*Warburg Institute
Jani Suikkanen

**Jani Suikkanen** (s. 31. elokuuta 1971 Pori) on uransa lopettanut suomalainen jalkapalloilija. Hän oli pelipaikaltaan oikea laitalinkki tai laitapuolustaja.

Suikkanen pelasi Veikkausliigassa kuuden kauden aikana yhteensä 70 ottelua FC Jazzissa ja tämän edeltäjässä Porin Pallo-Tovereissa. Hän voitti Suomen mestaruuden kahdesti, vuosina 1993 ja 1996. Suikkanen teki Veikkausliiga-uransa aikana kaksi maalia. Molemmat syntyivät Veikkausliigan avauspelissä 1997. Suikkanen edusti nuorten maajoukkuetta kahdesti vuosina 1991–1992.

Liigauransa jälkeen Suikkanen esiintyi Ykkösessä ja Kakkosessa Tampereen Ilveksen, Kokkolan Pallo-Veikkojen, Musan Salaman ja Kaskö Idrottsklubbin joukkueissa. Hän lopetti uransa vuonna 2009 Kolmosessa Ruosniemen Visan riveissä. 

Jalkapallon lisäksi Suikkanen on pelannut myös beachfutista porilaisessa Mesikämmen BF:ssä, jossa on voittanut Suomen-mestaruuden kahdesti.

## Lähteet
Casey

**Casey** on englanninkielinen henkilönnimi, joka esiintyy sukunimenä ja sekä naisen että miehen etunimenä. Tunnettuja Casey-nimisiä ovat:

;Casey sukunimenä:

* Bernie Casey (1939–2017), yhdysvaltalainen amerikkalaisen jalkapallon pelaaja ja näyttelijä
* Bob Casey, Jr. (s. 1960), yhdysvaltalainen senaattori
* Carlie Casey (s. 1990), yhdysvaltalainen näyttelijä
* Daniel Casey (s. 1972), englantilainen näyttelijä
* Eamon Casey (1927–2017), irlantilainen katolinen piispa
* Howie Casey (s. 1937), brittiläinen rhythm and blues- ja rocksaksofonisti
* John Casey (1820–1891), irlantilainen matemaatikko, Caseyn lauseen keksijä
* Jon Casey (s. 1962), yhdysvaltalainen jääkiekkomaalivahti
* Luis Morgan Casey (s. 1935), yhdysvaltalainen katolinen piispa
* Seamus Casey (s. 2004), yhdysvaltalainen jääkiekkoilija
* Warren Casey (1935–1988), yhdysvaltalainen säveltäjä

;Casey etunimenä:

* Casey Affleck (s. 1975), yhdysvaltalainen näyttelijä
* Casey Anderson (1934–1976), yhdysvaltalainen blues- ja folklaulaja ja kitaristi
* Casey Anthony, yhdysvaltalainen murhaepäilty
* Casey Boersma (s. 1932), yhdysvaltalainen näyttelijä
* Casey Cizikas (s. 1991), kanadalainen jääkiekkoilija 
* Casey Cott (s. 1992), yhdysvaltalainen näyttelijä
* Casey Dellacqua (s. 1985), australialainen tennispelaaja
* Casey DeSantis, o.s. *Black* (s. 1960), yhdysvaltalainen ent. televisiotoimittaja, Floridan ensimmäinen nainen
* Casey DeSmith (s. 1991), yhdysvaltalainen jääkiekkoilija
* Casey Dornbach (s. 1997), yhdysvaltalainen jääkiekkoilija
* Casey FitzRandolph (s. 1975), yhdysvaltalainen pikaluistelija
* Casey Grillo (s. 1976), yhdysvaltalainen rumpali
* Casey Jacobsen (s. 1981), yhdysvaltalainen koripalloilija
* Casey Kasem (1932-), yhdysvaltalainen radiotoimittaja ja ääninäyttelijä
* Casey Krueger (s. 1990), yhdysvaltalainen jalkapalloilija
* Casey Mittelstadt (s. 1998), yhdysvaltalainen jääkiekkoilija
* Casey Murphy (s. 1996), yhdysvaltalainen jalkapalloilija
* Casey Neistat (s. 1981), yhdysvaltalainen YouTube-videoiden tekijä
* Casey Phair (s. 2007), eteläkorealainen jalkapalloilija
* Casey Stoner (s. 1985), australialainen ratamoottoripyöräilijä
* Casey Stoney (s. 1982), englantilainen jalkapalloilija
* Casey Wellman (s. 1987), yhdysvaltalainen jääkiekkoilija

;Paikannimenä:
* Casey, Australia
* Casey, Kanadan Quebec
* Casey, Kanadan Ontario 
* Casey, Yhdysvaltojen Illinois
* Casey, Yhdysvaltojen Iowa
* Caseyn piirikunta, Yhdysvaltojen Kentucky
* Caseyn asema, Antarktis

;Kuvitteellisia henkilöitä:

* Casey, Pokémon
* Casey Jones, teini-ikäisten mutanttininjakilpikonnien liittolainen IDW-kustantamoon sarjakuvissa
* Etsivä Kaasi (Detective Casey), Ankkalinnan poliisipäällikkö Simo Sisun apulainen Walt Disneyn sarjakuvissa
* Tohtori Ben Casey, neurokirurgi samannimisessä yhdysvaltalaisessa sairaaladraamasarjassa
HMS Trafalgar (1887)

**HMS Trafalgar** oli Britannian kuninkaallisen laivaston vuonna 1887 vesillelaskettu Trafalgar-luokan ironclad-taistelulaiva.

## Valmistus

Alus tilattiin Portsmouthin telakalta ja sen köli laskettiin 18. tammikuuta 1886. Alus laskettiin vesille 20. syyskuuta 1887 ja se valmistui maaliskuussa 1890.

## Palvelus
Alus myytiin romutettavaksi vuonna 1911.

## Lähteet
*
*
*
*

### Viitteet
Tarttuva haimakuoliotauti

**Tarttuva haimakuoliotauti** (lyh. **IPN**, ) on kalojen virustauti. Oireita ja kuolleisuutta esiintyy erityisesti nuorilla kaloilla. Aikuiset kalat voivat olla viruksen kroonisia kantajia, ja niiden kuolleisuus on vähäisempää. Taudin oireita ovat värin tummuminen, toispuoleinen silmän ulospullistuminen ja vatsan pullistuminen. Ruumiinavauksessa havaitaan pistemäisiä verenvuotoja haimassa. Tautiin ei ole olemassa hoitoa eikä toimivaa rokotetta. Taudinkuvaa voidaan lieventää kalojen olosuhteita parantamalla.
Lettosiipisammal

**Lettosiipisammal** (*Fissidens adianthoides*) on siipisammaliin kuuluva lehtisammallaji. Sitä esiintyy pohjoisen ja eteläisen pallonpuoliskon lauhkeilla ja viileillä alueilla, Skandinaviassa koko alueella. Suomen alueella lettosiipisammalta kasvaa koko maassa, yleisesti rehevillä seuduilla.

## Lähteet
*Ulvinen, Tauno, Syrjänen, Kimmo & Anttila, Susanna 2002:   (pdf)
* Ulvinen, Tauno & Syrjänen, Kimmo: Suomen sammalten levinneisyys eliömaakunnissa Liite 1.
### Viitteet

## Aiheesta muualla
*Luopioisten kasvisto: Lettosiipisammal (''Fissidens adianthoides'')
*ITIS: Fissidens adianthoides 
*United States Department of Agriculture (USDA): Fissidens adianthoides
Kutistesukka

**Kutistesukka** on elektroniikassa käytettävä sähköeriste, joka kutistuu kun sitä lämmitetään. 

Kuumennukseen voi käyttää kuumailmapuhallinta. Sukkaa käytetään mm. kun halutaan laadukkaasti estää oikosulkujen syntyminen esimerkiksi liittimessä, jossa on useita johtimia vierekkäin. Samoin jos johdinta halutaan jatkaa niin että se näyttää yhtenäiseltä voi kutistesukka antaa laadukkaamman tuloksen. Sukka myös tukee liitosta mekaanisesti ja eristää sen galvaanisesti ympäristöstään. Kutistesukkia on eri kokoisia ja eri värisiä.
## Aiheesta muualla
Sivuleikkurit

**Sivuleikkurit** on rakenteeltaan ja ulkonäöltään hieman saksia muistuttava käsityökalu, jota käytetään lähinnä kuparisten sähköjohtojen katkaisemiseen. Sivuleikkureita on eri kokoisia. Ne ovat tyypillisiä sähkö- ja elektroniikkatöissä.

## Katso myös
*Pihdit
Uinnin Suomen-mestaruuskilpailut 1911

Suomen Uimaliitto järjesti mestaruuskilpailunsa 1911 useammassa eri paikassa ja eri aikoina.

* Vaasassa 29.-30. heinäkuuta 

* Helsingissä 5.-6. elokuuta 

* Tampereella 12.-13. elokuuta 

## Miehet

### 100 m vapaauinti
12. elokuuta Tampereella.

### 500 m vapaauinti
30. heinäkuuta Vaasassa.

### 1 000 m vapaauinti
6. elokuuta Helsingissä

### 200 m rintauinti
12. elokuuta Tampereella.

### 100 m selkäuinti
29. heinäkuuta Vaasassa

### 4 x 50 m viesti
5. elokuuta Helsingissä

### Ponnahduslauta
6. elokuuta Helsingissä.

### Kerroshypyt
13. elokuuta Tampereella.

### Suorat hypyt
13. elokuuta Tampereella.

### Vesipallo
12. - 13. elokuuta Tampereella.

Vesipallomestaruuden voitti Helsingfors Simsällskap, joka voitti Turun joukkueen jatkoajan jälkeen 5-2 (1-1,1-1,3-0) ja loppuottelussa Tampereen joukkueen 9-0. Helsingin joukkueessa pelasivat H. Johnsson, V. Varelius, Jarl Wasström, H. Bergström, V. Petroff, V. Sjöholm ja A. Haavisto.

## Naiset

### 100 m vapaauinti
29. heinäkuuta Vaasassa.

### Suorat hypyt
29. heinäkuuta Vaasassa.

## Lähteet
* Suomen Urheilulehti 1911 Digikirjasto 

### Viitteet
Puukieli

**Puukieli** eli **aktinobasilloosi** on nautojen bakteeritauti, jonka aiheuttaja on gramnegatiivinen *[[Actinobacillus lignieresii]]* -bakteeri. *Actinobacillus lignieresii* kuuluu naudan suun normaalimikrobistoon. Trauman seurauksena bakteeri pääsee suun kudoksiin aiheuttaen kielen myosiittia. Myosiitin seurauksena kieli on kipeä ja tuntuu sormin kovalta.

Puukielen oireita ovat vaikeutunut syöminen, runsas kuolan eritys ja kieli voi roikkua ulkona suusta.

## Lähteet
Valkovatsuri

**Valkovatsuri** on etenkin nuorilla kanoilla esiintyvä tappava ripulitauti. Aiheuttajana on *[[Salmonella pullorum]]* -bakteeri. Tartunnan saaneilla linnuilla on voimakas ripuli, ne ovat syömättömiä ja hakeutuvat lämpöön. Usein linnut ovat valkoisen ulosteen tahrimia.

Pikkupoikasista kuolee paljon, mutta aikuisilla linnuilla tauti voi pesiytyä munasarjoihin, jolloin munantuotanto heikkenee ja mahdolliset poikaset usein kuolevat tartunnan saaneina.

## Lähteet
Punasuutauti

**Punasuutauti** on kaloilla, erityisesti lohikaloilla, esiintyvä suolistoperäinen bakteeritauti. Taudin aiheuttaja on gramnegatiivinen *[[Yersinia rückeri]]* -bakteeri. Tartunta tapahtuu bakteerin saastuttaman ulosteen välityksellä.

## Oireet

Punasuutauti aiheuttaa nimensä mukaisesti verestystä kalojen suun ympärillä ja nielussa. Lisäksi tartunnan saaneilla kaloilla on anemia ja niillä nähdään ulospullistuneet silmät. Tauti aiheuttaa vähitellen tartunnan saaneiden kalojen kuoleman.
Ismo Virtanen

**Ismo Virtanen** (18. maaliskuuta 1949 Laitila – 5. kesäkuuta 2010 Helsinki) oli suomalainen anatomian professori Helsingin yliopistossa.

Virtanen valmistui ylioppilaaksi vuonna 1968 ja lääketieteen lisensiaatiksi vuonna 1975. Hän väitteli lääketieteen tohtoriksi vuonna 1978 aiheella ”Structural asymmetry and composition of rat liver nuclear membranes”. Uransa alussa hän toimi elektronimikroskopian laitoksen assistenttina, Suomen Akatemian tutkimusassistenttina sekä nuorempana ja vanhempana tutkijana. Uransa alkupuolella hän tutki erityisesti lektiinien käyttöä solubiologiassa.

Vuonna 1986 Virtanen nimitettiin lääketieteellisen solubiologian professoriksi Linköpingin yliopistoon. Vuonna 1987 hän toimi patologian laitoksen laboraattorina Helsingin yliopistossa ennen nimitystään anatomian professoriksi vuonna 1988. Vuosina 1998–2003 Virtanen johti biolääketieteen laitosta.

Uransa aikana Virtanen julkaisi lähes 700 tieteellistä artikkelia, joita on siteerattu yli 20&nbsp;000 kertaa. Hänen ansioitaan tutkijana kuvaa korkea Hirsch-indeksi 72.

Virtanen tutki solunsisäisiä välikokoisia filamentteja ja kehitti menetelmiä integriinien tutkimukseen. Lisäksi Virtanen ohjasi 23 väitöskirjaa ja toimi *Journal of Molecural Histology* -lehden päätoimittajana. Hän oli jäsen myös 14 muussa kansainvälisessä tieteellisessä julkaisussa. Erityisesti 1980- ja 1990-luvuilla Virtanen kiersi laajalti luennoimassa. Vuosina 1991–2003 Virtanen toimi lääketieteen historian laitoksen ja museon esimiehenä.

## Lähteet
HMS Nile (1888)

**HMS Nile** oli Britannian kuninkaallisen laivaston vuonna 1888 vesillelaskettu Trafalgar-luokan ironclad-taistelulaiva.

## Valmistus

Alus tilattiin Pembroken telakalta ja sen köli laskettiin 8. huhtikuuta 1886. Alus laskettiin vesille 27. maaliskuuta 1888 ja se valmistui 10. heinäkuuta 1891.

## Palvelus
Alus myytiin romutettavaksi vuonna 1912.

## Lähteet
*
*
*
*

### Viitteet
Kerttu Suuronen

**Kerttu Rosilla Suuronen** (28. maaliskuuta 1907 Helsinki – 10. lokakuuta 1992) oli suomalainen filosofian maisteri ja näytelmäkirjailija.

Suuronen kirjoitti myös pakinoita ja lyhytnovelleja lehtiin nimimerkillä *Aina Tommonen*.

## Teoksia
* *Satakaksitoista hakijaa* : 1-näyt. näytelmä. Palkittu Sos.-dem. työläisnuorisoliiton järjestämässä kirjoituskilpailussa. Sos.dem. Työläisnuorisoliitto, Tampere 1940
* *Kotikorsujen sankarit* : 2-näytöksinen näytelmä. W.S.O.Y:n näytelmäsarja 163. WSOY 1941
* *Annin kummitus ja Satumetsän arvoitus* : lasten näytelmiä. WSOY 1946
* *Palavan puron tyttäret* : lasten näytelmä. 1947
* *Haltijakuusen tarina* : satuja ; kuv. Ada Onnela. Otava 1963
* *Ohrainen olut* : pakinoita ; kuvitus Erkki Tanttu. Otava 1969

## Lähteet
* 
* Kopiosto : Tekijähakemisto

### Viitteet
Sanna Karppinen

**Sanna Karppinen** (s. 10. kesäkuuta 1979 Sotkamo) on tietokirjailija, yrittäjä, copywriter ja freelancer-kustannustoimittaja. Koulutukseltaan hän on filosofian maisteri. Karppinen asuu tällä hetkellä Kuopiossa, mutta on opiskellut ja asunut myös Oulussa ja Jyväskylässä. Hänellä on oma kirjoitusviestinnän yritys Skarppi Kirjoituspalvelut. Karppinen on kirjoittanut kirjoja muun muassa Docendolle, Kirjakaarelle, Otavalle ja Art Houselle.

Karppinen julkaisi vuonna 2012 koirarotukirjan *Koiransa näköinen* (Otava) yhdessä karikatyristi Tommi Vuorisen kanssa , joka on kirjan idean isä ja kuvittaja. Kirjassa eri koirarotuihin sovelletaan fysionomiaa eli vanhaa ihmiskasvojen tulkintataitoa. Tommi Vuorinen pitää aiheesta myös luentoja ja kursseja. Sittemmin Karppinen on julkaissut useita koirakirjoja Otavalle, Art Houselle ja Kirjakaarelle. Karppisen kirjoittama *Lappalaiskoirat - iloisesti läsnä* julkaistiin syksyllä 2012 suomeksi ja englanniksi nimellä *Dogs of Lapland - Cheerfully Present*. Kirja on ensimmäinen kattava tietokirja alkuperäisistä suomalaisista paimenkoiraroduista: suomenlapinkoirasta ja lapinporokoirasta.

Kirjakaari on kustantanut myös useita Karppisen kirjoittamia Suomi-aiheisia kirjoja, kuten vuonna 2013 suomeksi, ruotsiksi, englanniksi, saksaksi ja venäjäksi julkaistun *Metsä - Suomen vihreä kulta*. Kirjan kuvat on ottanut valokuvaaja Keijo Penttinen.

## Teokset
* Karosto, Pasi & Karppinen, Sanna: *Suomalainen selviytymisopas - suunnittele, ennakoi, varaudu*. Docendo, 2011. 
* Karppinen, Sanna (tekstit) & Vuorinen, Tommi (kuvitus): *Koiransa näköinen*. Otava, 2012. 
* Karppinen, Sanna: *Lappalaiskoirat - iloisesti läsnä*. Lappalaiskoirat ry ja Kirjakaari, 2012. 
* Karppinen, Sanna (tekstit) & Penttinen, Keijo (kuvat): *Metsä - Suomen vihreä kulta*. Kirjakaari, 2013. 
* Karppinen, Sanna: *Koira lapsiperheessä*. Art House, 2013. 
* Karppinen, Sanna: *Kansallisaarteemme suomenhevonen*. Kirjakaari, 2014. 
* Karppinen, Sanna: *Koiran nivelvaivat ja niiden hoitaminen*. Art House
*Karppinen, Sanna: *Lemmikiksi monirotuinen koira*. Art House, 2019. 
*Karppinen, Sanna: koiran pennut sopivan rodun valinta ja kasvatus. Otava, 2016. 

## Lähteet
Guido Eskolin

**Guido Anton Eskolin** (10. heinäkuuta 1912 Helsinki – 24. lokakuuta 1978) oli suomalainen ruotsin kielellä kirjoittanut nuortenkirjailija.

## Teoksia
* *Svarta örn*. Söderström, Helsingfors 1945

## Lähteet
* 

## Viitteet
Martin Söderhjelm

**Martin Söderhjelm** (30. maaliskuuta 1913 Helsinki – 4. heinäkuuta 1991 Lidingö) oli suomenruotsalainen näyttelijä, ohjaaja, dramaturgi ja kirjailija.

Söderhjelm harjoitti taideopintoja 1930-luvun alussa  Genèvessä ja Berliinissä. Palattuaan Suomeen hän oli Helsingin ruotsalaisessa teatterissa näyttelijäoppilaana 1935–1937. Vuonna 1937 hän julkaisi esikoisteoksensa, novellikokoelman *Vägen ut*. Söderhjelm toimi Turun ruotsalaisen teatterin johtajana 1945–1947.

Vuonna 1945 tuli ensi-iltaan Martin Söderhjelmin ja Kalle Rounin ohjaama valistuselokuva tytöistä sairaanhoitokoulussa nimeltä *Rakkautensa uhri*, joka perustuu Erik Dahlbergin käsikirjoitukseen. Elokuva ei ole säilynyt.

Söderhjelm ohjasi Ruotsissa muun muassa lyhytelokuvat *Poppe yksityisetsivänä* (Dansa min docka, 1953), *Flicka med melodi* (1954), *Tyhjä paikka on täytetty* (Tom plats fylld, 1957), *Nattkörning* (1959), *Pitikö näin käydä?* (Var det nödvändigt? 1960) ja *Flickan i fönstret* (1960).

## Teoksia
* *Vägen ut*. Söderström, Helsingfors 1937
* *Notis i tidningen*. Söderström, Helsingfors 1938
* *Om flugan Maja* ; ritad av Tove Jansson. Små sagor och små kryp för små barn 1. Taidekorttikeskus, Helsingfors 1944 (ilmestyi suomeksi nimellä *Satu Maija Kärpäsestä*, Taidekorttikeskus, Helsinki 1945)
* *Fem skärvor åt damen*. Söderström 1963

## Lähteet
* 
* Svenska Filminstitutet : Svensk Filmdatabas
* Ruotsinkielisen Wikipedian artikkeli Martin Söderhjelm
Oberon-luokka

**Oberon-luokka** on Britannian kuninkaallisen laivaston 27 sukellusveneen muodostama alusluokka. Luokan alukset pohjautuvat Porpoise-luokkaan.

Kolmetoista alusta valmistui Britannian kuninkaalliselle laivastolle ja loput neljätoista ulkomaille Kanadan laivastolle, Brasilian laivastolle ja Chilen laivastolle sekä Australian laivaston Oxley-luokan veneiksi.

## Alukset

Kanadan laivaston tilaamat veneet olivat identtisiä Britannian alusten kanssa lukuun ottamatta Mk 37-C -sukellusveneentorpedoiden laukaisumahdollisuutta, eikä niissä ollut pintamaalien torjuntaan tarkoitettua aseistusta.

Brasilia tilasi kaksi ensimmäistä venettään 1969 ja vielä kolmannen 1972. Luokka nimettiin ensimmäisen toimitetun aluksen mukaisesti Tonelero-luokaksi. *Toneleroksen* toimitus viivästyi telakalla sattuneen tulipalon vuoksi, ja alus hinattiin Chathamin telakalle korjattavaksi. Telakalla aluksen keskimmäinen 60 jalkaa (noin 20 metriä) pitkä osa vaihdettiin ja aluksen kaapelointi uusittiin. Tulipalon seurauksena kaikkien luokan alusten kaapelointi uusittiin. Chile tilasi kaksi alusta 1969. Alusten toimitus viivästyi varustamisen aikaisen muutostyön vuoksi.

### Australian laivasto

Australian kuninkaallinen laivasto vastaanotti kuusi Oberon-luokan alusta. Australia tilasi ensin neljä ja tehden sitten toisen neljän aluksen tilauksen, mutta peruuttaen jälkimmäisestä tilauksesta kaksi laivaston ilmavoimien hankintatarpeiden vuoksi. Luokan alusten elektroniikkavarustus poikkesi Britannian käytössä olleista. Niiden varustuksen koostuessa pääosin amerikkalaisista tutkista ja kaikuluotaimista. Niihin asennettiin Sperry Micropuffs -kuuntelulaite ja Krupp CSU3-41 -kaikuluotain.

Brittiläiset Tigerfish-torpedot korvattiin amerikkalaisilla Mk 48 -torpedoilla. Niissä oli kuuden putkissa olevan torpedon lisäksi asehuoneessa vielä 16 torpedoa. Hieman palvelukseen oton jälkeen alusten takimmaiset kaksi torpedoputkea sinetöitiin. Veneet päivitettiin käyttämään Harpoon-merimaaliohjuksia.

## Lähteet

*

### Viitteet
Upholder-luokka

**Upholder-luokka** oli Britannian Kuninkaallisen laivaston neljän sukellusveneen muodostama alusluokka. Alukset poistettiin kylmän sodan päättyessä palveluksesta. Vuonna 1988 Kanada lunasti alukset korvaamaan käytöstä poistuvia Oberon-luokan aluksia.

## Suunnittelu
Alusten voimanlähteenä on yhteen akseliin kytketty dieselsähköinen voimansiirto, joka muodostuu Paxman Valenta 1600 RPA SZ -dieselmoottoreista ja GEC-sähkömoottorista. Aluksella on kaksi 120 kennon klooriakkua. Alus saavuttaa pinnalla ja snorkkelisyvyydessä 12 solmun nopeuden ja pinnan alla 20 solmun nopeuden. Toimintasäde on 8&nbsp;000 merimailia kahdeksan solmun nopeudella.

Aluksen aseistuksena on kuusi 21 tuuman torpedoputkea, joita varten aluksilla on 14 Mk 14 Mod 2 Tigerfish -torpedoa sekä neljä sukellusveneistä laukaistavaa Harpoon-merimaaliaohjusta. Elektroniikkavarustuksena on tyypin 1007 tutka sekä tyyppien 2040, 2019, 2007 ja 2046 kaikuluotaimet. Tyypin 2040 kaikuluotain on muunnos ranskalaisten Eledone ja alankomaalaisesta Octopus-kaikuluotaimista. Sen korvaamiseksi tyypin 2075 kaikuluotaimella tehty suunnitelma hylättiin 1991.
 
## Alukset

## Lähteet
*

### Viitteet
Piia Pyykkinen

**Piia Anniina Pyykkinen** (s. 2. huhtikuuta 1991 Saarijärvi) on suomalainen keihäänheittäjä, joka edustaa Äänekosken Urheilijoita. Häntä valmentaa Kimmo Kinnunen. Hän sijoittui hopealle Lahdessa 2012 pidetyissä Kalevan kisoissa silloisella ennätystuloksellaan 52,84 metriä. Hänen ennätyksensä on kesäkuussa 2013 heitetty 53,77. Hänellä on maaotteluedustuksia.

## Lähteet
*
Olga Aspelin

**Olga Aspelin**, o. s. *Salamatin* (18. kesäkuuta 1846 Helsinki – 24. tammikuuta 1910 Tukholma) oli suomalainen kaunokirjallisuuden ruotsintaja.

Aspelinin vanhemmat olivat venäläissyntyiset  Ivan Salamatin, joka oli kenraalikuvernöörin kanslian arkistonhoitajat, sekä Natalias o.s. Vinogradoff. Hänen veljensä oli kääntäjä Konstantin Salamatin, ja heidän oletetaan käyneen ruotsinkielistä koulua Helsingissä ja olleen kaksikielisiä.

Aspelin käänsi ruotsin kielelle Nikolai Gogolin *[[Kuolleet sielut]]* sekä Feodor Dostojevskin teoksen *[[Muistelmia kuolleesta talosta]]*, joka oli ensimmäisiä Dostojevskin teosten ruotsinnoksia. Hän piti pitkän tauon kääntäjätyössä, ja on voitu olettaa, että käännöksiä olisi julkaistu sinä aikana anonyymisti. *Kuolleet sielut* -käännös sai tyrmäyksen arvostelussa, eikä hän sen jälkeen tehnyt enää kirjakäännöksiä, lehtiin kylläkin.

Olga Aspelin oli naimisissa vuodesta 1866 kauppias Ferdinand Aspelinin (1831–1877) kanssa, ja tämän kuoltua 1877 hän aloitti käännöstyöt ja toimi kassanhoitajana Finsk Qvinnoföreningissä. Aspelinin poika oli taidemaalari, säveltäjä ja kuvanveistäjä Bruno Aspelin (1870–1941).

## Omia julkaisuja
* ”På kyrkogården”, novelli, julkaistu Qvinnoföreningenin antologiassa *Excelsior* (1885).

## Ruotsinnoksia
* F. M. Dostojevski: *Kränkning och förödmjukelse* G.W. Edlunds 1881 (ilman kääntäjännimeä; ilm. ensin Finlands Allmännatidningissä) 
* F. M. Dostojevski: *Anteckningar från det döda huset*; öfvers. af O.S.; G W Edlunds, Helsingfors 1883 (kääntäjänimellä O.S. = Olga Salamatin)
* Nikolai Gogol: *Kuolleet sielut* (kääntäjänimellä O.A. = Olga Aspelin)

## Lähteet
*  (arkistoitu linkki)
* Find A Grave Memorial: Bruno Aspelin

### Viitteet
Whlap-Zap Ninja

**Whlap-Zap Ninja** on YUP-yhtyeen vuonna 1989 julkaistu toinen EP-levy. Levyn musiikki on yhtyeen ensimmäisen EP:n tapaan englanniksi laulettua hardcore punkia, poikkeuksena suomeksi laulettu kappale "Tuottajan laulu". Alun perin ainoastaan vinyylinä ilmestyneen EP:n materiaali on vuonna 2003 julkaistu CD-muodossa The Hippos from Hell & Other Oddities 1988–1990 -kokoelma-albumilla.

## Kappaleet
# 
# 
# 
# 
# 
# 
# 
# 
# 

## Muusikot
* Jussi Hyyrynen – rummut
* Valtteri Tynkkynen – basso
* Jarkko Martikainen – kitara, laulu

## Lähteet
HMS Alaric

**HMS Alaric** (viirinumero P441) oli Britannian kuninkaallisen laivaston Amphion-luokan sukellusvene toisen maailmansodan jälkeen.

## Valmistus

Alus tilattiin Cammell Lairdilta Birkenheadistä, missä köli laskettiin 31. toukokuuta 1945. Alus laskettiin vesille 18. toukokuuta 1946 ja valmistui vielä saman vuoden lopulla 11. joulukuuta.

## Palvelus
Alus myytiin romutettavaksi 24. kesäkuuta 1971 ja romutettiin heinäkuussa Inverkeithingissä.

## Lähteet
*
*
*

### Viitteet
The Hippos from Hell & Other Oddities 1988–1990

__NOTOC__
**The Hippos from Hell & Other Oddities 1988–1990** on YUP-yhtyeen omakustanteena maaliskuussa 2003 julkaistu kokoelma-albumi. Kokoelma sisältää yhtyeen pääasiassa englanniksi lauletun varhaistuotannon, eli EP:t Who Dares Farts ja Whlap-Zap Ninja, sekä debyyttialbumin The Hippos from Hell.

## Kappaleet

### The Hippos from Hell
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Who Dares Farts
# 
# 
# 
# 
# 
# 
# 
# 

### Whlap-Zap Ninja
# 
# 
# 
# 
# 
# 
# 
# 
# 

## Kokoonpano
* Jarkko Martikainen – laulu, kitara
* Valtteri Tynkkynen – basso
* Jussi Hyyrynen – rummut

### Vierailevat muusikot
* Timo Kaukolampi –  taustalaulu ("Ruokaa aion tehdä tänään", "Lasntah the Ripper")
* T. Haimi –  taustalaulu ("Ruokaa aion tehdä tänään")
* Lasse Savola –  kitara ("Ärf of Death", "Ruokaa aion tehdä tänään")
* Janne Sipinen – bongorummut ("Ruokaa aion tehdä tänään")

## Lähteet
Conchata Ferrell

**Conchata Galen Ferrell** (28. maaliskuuta 1943 Loudendale, Länsi-Virginia, Yhdysvallat – 12. lokakuuta 2020 Sherman Oaks, Kalifornia), Yhdysvallat oli yhdysvaltalainen näyttelijä. Hän  näytteli muun muassa *[[Miehen puolikkaat|Miehen puolikkaissa]]* taloudenhoitaja Bertan roolissa. 

Ferrell näytteli monissa muissakin televisiosarjoissa ja elokuvissa, kuten *[[L.A. Law]]*, *[[Saksikäsi Edward]]* ja *[[Erin Brockovich (elokuva)|Erin Brockovich]]*. Lisäksi hänellä oli yhden jakson esiintymisiä muun muassa televisiosarjoissa *[[Murhasta tuli totta]]*, *[[Buffy, vampyyrintappaja]] ja *Frendit*.

Ferrell palkittiin työstään *The Sea Horse* -näytelmässä vuonna 1974 [[Obie-palkinto|Obie-palkinnolla]] sekä kahdella muulla teatterialan palkinnolla. Lisäksi hänet palkittiin vuonna 1981 *Heartland*-elokuvan työryhmän jäsenenä *The Bronze Wrangler* -palkinnolla. Hän oli [[Emmy-palkinto|Emmy]] -ehdokkaana sarjoista *L.A. Law* vuonna 1992 sekä *Miehen puolikkaat* vuosina 2005 ja 2007. 

== Yksityiselämä ==
Ferrell syntyi [[Loudendalessa]] [[Charleston (Länsi-Virginia)|Charlestonissa]] [[Länsi-Virginia]]ssa, vanhemmilleen Mescal Lorainelle ja Luther Martin Ferrellille. Hän opiskeli [[Länsi-Virginian yliopisto]]ssa mutta lopetti opinnot parin vuoden jälkeen. Hän teki sekalaisia töitä ennen kuin aloitti opiskelun  [[Marshall University]]ssa. Ferrell suoritti tutkinnon yhteiskuntatieteistä. Ferrell esiintyi ensimmäisen kerran julkisesti opiskeluaikoinaan vuonna 1969. Ferrell oli naimisissa Arnie Andersonin kanssa ja heillä oli yksi tytär. Lisäksi hänellä on kaksi tytärpuolta. Ferrell harrasti videopelien pelaamista ja lukemista. Hän ystävystyi *Miehen puolikkaat* -sarjassa Jakea näytelleen [[Angus T. Jones]]in kanssa.

Ferrell sai toukokuussa 2020 sydänkohtauksen, joka johtui hänen aiemmin sairastamastaan tulehduksesta. Ferrell kuoli lokakuussa 2020.

== Valikoitu filmografia ==

* [[Hot I Baltimore]] (1975) - April Green (13 jaksoa)
* [[Heartland (elokuva)|Heartland]] (1979) - Elinore Randall Stewart (elokuva)
* *E/R* (1984-1985) - Joan Thor (22 jaksoa)
* [[Mystic Pizza]] (1988) - Leona (elokuva)
* [[A Peaceable Kingdom]] (1989) - Kate Galindo (10 jaksoa)
* [[Murhasta tuli totta]] (1989) - Harriet Lundgren (1 jakso)
* [[Saksikäsi Edward]] (1990) - Helen (elokuva)
* [[L.A. Law]] (1988-1992) - Susan Bloom / Lorna Landsberg (20 jaksoa)
* [[Hearts Afire]] (1992-95) - Madeline Stoessinger/Ruth Colquist (33 jaksoa)
* *Teen Angel* (1997–98) - Pam (17 jaksoa)
* [[Buffy, vampyyrintappaja]] (1998) - Hoitaja Greenliegh (1 jakso)
* [[Frendit]] (1999) - Tuomari (1 jakso)
* [[Erin Brockovich (elokuva)|Erin Brockovich]] - Brenda (elokuva)
* [[Mr. Deeds]] (2002) - Jan (elokuva)
* [[Frankenweenie (vuoden 2012 elokuva)|Frankenweenie]] (2012) - Bobin äiti (äänirooli)
* [[Miehen puolikkaat]] (2003-2015) - Berta (211 jaksoa)
* *Krampus'' (2015) -Dorothy (elokuva)
* The Ranch (2017) - Shirley (5 jaksoa)

## Lähteet

## Aiheesta muualla

*
HMS Astute (P447)

**HMS Astute** (viirinumero P447) oli Britannian kuninkaallisen laivaston Amphion-luokan sukellusvene toisen maailmansodan jälkeen.

## Valmistus

Alus tilattiin 7. huhtikuuta 1943 vuoden 1943 laivasto-ohjelmassa Vickers Armstrongilta Barrow-in-Furnessista, missä köli laskettiin 4. huhtikuuta 1944. Alus laskettiin vesille 30. tammikuuta 1945 ja valmistui vielä samana vuonna 30. kesäkuuta.

## Palvelus
Alus myytiin romutettavaksi 1. lokakuuta 1970.

## Lähteet
*
*
*

### Viitteet
Rolf Haikkola

**Rolf Erik Haikkola, vuoteen 1935 Bärntson** (14. heinäkuuta 1927 Myrskylä – 15. maaliskuuta 2024 Helsinki) oli suomalainen yleisurheiluvalmentaja ja yleisurheilija. 

## Urheilu-ura
Myrskyläläinen Rolf Haikkola voitti vuonna 1945 alle 18-vuotiaiden hiihdossa Suomen mestaruuden. Hiihdon rinnalla hän kilpaili keskipitkillä juoksumatkoilla ja saavutti 1940-luvun lopulla junioreiden Suomen mestaruuksia 1&nbsp;500 ja 3&nbsp;000 metrillä sekä maastojuoksussa. Vuonna 1948 hän sijoittui Kalevan kisoissa viidenneksi.

Haikkola muutti 1951 perheineen Poriin ja alkoi harjoitella Olli Virhon johdolla ja edusti Rosenlewin Urheilijat -38:aa (RU-38). Hän oli mukana RU-38:n joukkueessa, joka voitti 4&nbsp;x&nbsp;1&nbsp;500 metrin Suomen mestaruuden 1951, 1952 ja 1953. Olympiakesän 1952 aikana Haikkolan ei onnistunut nousta olympiajoukkueeseen, sillä hän jäi heinäkuun alun karsinnoissa 1&nbsp;500 metrillä viidenneksi. Syyskuussa 1952 Haikkola valittiin ensimmäiseen maaotteluunsa Norjaa vastaan, jossa hän voitti 1&nbsp;500 metriä ja oli 5&nbsp;000 metrillä kolmas. Vuoden 1953 Kalevan kisoissa hän otti ensimmäisen henkilökohtaisen SM-mitalin 1&nbsp;500 metrillä.

Haikkola siirtyi kaudella 1954 Helsinkiin ja edusti Helsingin Kisa-Veikkoja (HKV). Kaudesta 1954 tulikin Haikkolan uran paras, sillä hän oli 3&nbsp;000 metrillä ja 5&nbsp;000 metrillä hän oli melkein 11 parhaan joukossa vuositilastossa. Hän saavutti vuosina 1954–1956 kolme SM-pronssia 5&nbsp;000 metrillä voittajan ollessa kullakin kerralla Ilmari Taipale. Lisäksi Haikkola oli voittamassa neljännen viestimestaruutensa HKV:n 4&nbsp;x&nbsp;1&nbsp;500 metrin joukkueessa vuonna 1955.

Urheilu-urallaan hän juoksi erityisesti keskipitkiä ja pitkiä matkoja. Haikkola osallistui vuoden 1954 EM-kisojen 5&nbsp;000 metrin juoksuun, jossa hän oli 11. Kisan voittaja Neuvostoliiton Vladimir Kuts teki kisassa uuden ME:n ajalla 13.56,6. Hän juoksi samana vuonna ennätyksensä 5&nbsp;000 metrillä, 14.14,2. Rolf Haikkola kilpaili seitsemässä maaottelussa kahdeksan maaottelujuoksua vuosina 1952–1956. Urheilu-ura päättyi kauteen 1957.

## Valmentajana
Rolf Haikkola aloitti valmentamisen vuonna 1961. Alun laajasta valmennetavien ryhmästä tuli tiivis seitsemän juoksijan ryhmä, joka sai nimen *Raaka-Rollen kopla*. Siihen kuuluivat muun muassa Pekka Juutilainen ja Keijo Ceder.

Valmentajana Haikkola tunnettiin erityisesti Lasse Virénin menestysvuosien valmentajana. Haikkolan ja Virénin yhteistyö alkoi vuonna 1969. Haikkola kirjoitti vuonna 2003 julkaistun muistelmateoksen *Lasse Virénin menestyksen portaat*.  

Rolf Haikkola valittiin vuosisadan valmentajaksi Suomen Urheiluliiton 100-vuotisäänestyksessä vuonna 2006. Haikkola sai Aleksis Kiven Seuran Eskon puumerkki -palkinnon 2016.

## Urheiluvaikuttajana
Haikkola siirtyi 1970-luvulla Suomen Urheiluliiton (SUL) palvelukseen. Hän toimi talouspäälikkönä 1973–1977 ja toimitusjohtajana 1977–1986. Toimitusjohtajakauteen mahtuu myös yleisurheilun ensimmäiset MM-kisat, jotka järjestettiin Helsingissä.

## Kirjoja
* 

## Lähteet
Christoffer Envall

**Chrisfoffer John Helmer Envall** (s. 6. elokuuta 1991 Pietarsaari) on  suomalainen pikajuoksija, joka edustaa IK Falkenia. Häntä valmensi vuoteen 2013 saakka Guy Storbacka ja sen jälkeen Thomas Asp.

Envall on voittanut 400 metrin Suomen-mestaruuden vuonna 2012 Lahdessa ajalla 48,13 ja vuonna 2013 Vaasassa ajalla 48,32 sekä saanut hopeaa vuonna 2018 Jyväskylässä ajalla 48,20 ja pronssia Lappeenrannassa 2019 ajalla 48,07. Viestijuoksun SM-kisoista Envallilla on yhteensä neljä kultamitalia 4&nbsp;×&nbsp;400 metrin ja 4&nbsp;×&nbsp;800 metrin viesteistä. Sisäratojen SM-kilpailuissa hän sai 400 metrillä kultaa 2019 ja pronssia 2017. Hänen ennätyksensä 400 metrillä on 20. heinäkuuta 2019 Ilmajoella juostu 47,63 ja 200 metrillä 16. heinäkuuta 2020 Lapualla juostu 21,41. Hänellä on myös useita maaotteluedustuksia.

## Lähteet
*
Woluwe Shopping Center

**Woluwe Shopping Center** on brysseliläisen Woluwe-Saint-Lambertin kunnassa sijaitseva kauppakeskus, joka koostuu yli 130 kaupasta. Kauppakeskuksen pysäköintialue koostuu yli 2&nbsp;000 pysäköintiruudusta kolmessa eri kerroksessa. Lisäksi on yli 200 paikkaa polkupyörille.

## Palvelut
Woluwe Shopping Center tarjoaa muun muassa autopesun, postikonttorin, aamiaisen, ja yli 130 kauppaa ostoksien tekoa vaten.

## Sijainti
Woluwe Shopping Center sijaitsee Itä-Brysselissä, Woluwe-Saint-Lambertin kunnassa, metropysäkki Roodebeekin välittömässä läheisyydessä.

### Pääsy
Woluwe Shopping Center sijaitsee metro- ja bussireittien varrella, ja metroasemalta pääsee suoraan ostoskeskuksen sisätiloihin.
STIB:n bussit 29, 42 ja 45 sekä De Lijnin bussit 359 ja 659 pysähtyvät kauppakeskuksen vieressä.
Akseli Neittamo

**Akseli Kaarlo Neittamo** (19. elokuuta 1893 Turku – 9. elokuuta 1967 Helsinki) oli suomalainen lehtivalokuvaaja, joka tunnettiin erityisesti urheilutapahtumien valokuvaajana.

Neittamo aloitti valokuvaajanuransa 1924. Hänen valokuviaan julkaistiin 1920-luvulla Suomen Kuvalehdessä sekä 1930- ja 1940-luvulla *[[Helsingin Sanomat|Helsingin Sanomissa]]*. Neittamolla oli vuodesta 1931 lähtien oma valokuvaamo Neittamo Oy Helsingin Mikonkadulla.

Neittamo oli mukana perustamassa 1947 Suomen Lehtikuvaajat ry:tä, ja hän oli yhdistyksen kunniajäsen vuodesta 1963. Hän oli myös Suomen Valokuvausalan tarvikekauppiaiden puheenjohtaja 1938–1951 ja kunniapuheenjohtaja 1951.

Neittamon valokuva osoittaa, että 21. kesäkuuta 1938 Helsingin olympiastadionilla pidetyissä yleisurheilukilpailuissa Abraham Tokazier oli kilpailun voittaja, vaikka hänet sijoitettiin silloin neljänneksi. Asia korjattiin 75 vuotta myöhemmin.
__NOTOC__
## Lähteet
* Suomen valokuvataiteen museo: Kuka kuvasi -tietokanta 

### Viitteet

## Aiheesta muualla
* Suomen Kuvalehti: Juho Kusti Paasikivi Akseli Neittamon kuvaamana 1934
* Kuuluisuuksien metsästäjät. Yleisön kuvanälän tyydyttäjät - lehtikuvaajat. Reportterimme haastattelee kolmea tunnettua sanomalehtivalokuvaajaa, Seura, 19.10.1938, nro 42, s. 12, Kansalliskirjaston digitaaliset aineistot
Äänimerkki

**Äänimerkki** voi tarkoittaa seuraavia asioita:

* merenkulussa viheltimellä, sireenillä, sumutorvella, kellolla tai kumistimella tuotettava ääni
* tieliikenteessä auton ohjauspyörän keskeltä tarvittaessa käynnistettävä äänimerkki
* puhelinvastaajassa kuuluva äänimerkki, jonka jälkeen voi sanella tallentuvan ääniviestin
Raimo Asiala

**Raimo Asiala** (11. huhtikuuta 1941 &ndash; 5. kesäkuuta 1987) oli suomalainen aitajuoksija. Hän voitti 110 metrin aitajuoksun Suomen mestaruuden vuonna 1962. Asiala edusti urallaan Seinäjoen Urheilijoita ja Helsingin Kisa-Veikkoja.

Raimo Asialan veli oli pituushyppääjä Aarre Asiala.

## Lähteet
Adalimumabi

**Adalimumabi** (*Humira*, AbbVie) on tuumorinekroositekijää estävä lääke, joka on tarkoitettu nivelreuman, moninivelisen lastenreuman, selkärankareuman, nivelpsoriaasin, psoriaasin, Crohnin taudin ja haavaisen paksusuolentulehduksen hoitoon.
Tuotu Yhdysvaltain markkinoille 2002, kuuluu biologisiin reumalääkkeisiin.

Adalimumabia käytetään yleensä yhdessä metotreksaatin kanssa, mutta sitä voidaan käyttää myös yksinään.

Tuberkuloosi-verikoe otetaan yleensä ennen biologisten lääkehoitojen aloitusta, koska Humiraa saavilla potilailla on raportoitu tuberkuloosia.

Kaikki tulehdusoireet kuten esim. kuumetta, haavoja, väsymystä tai hampaisiin liittyviä ongelmia on syytä tarkastella ennen hoitojen aloittamista.

Adalimumabin kemiallinen kaava on C6428H9912N1694O1987S46, moolimassa 144190,3&nbsp;g/mol ja CAS-numero 331731-18-1.

## Lähteet

## Aiheesta muualla
*Suomen Reumaliitto ry: Adalimumabi
*PubChem: Adalimumab 
*DrugBank: Adalimumab 
*Kyoto Encyclopedia of Genes and Genomes (KEGG): Adalimumab 
*ChemBlink: Adalimumab 
* http://www.humira.com/
Aarne Pietinen

**Kaarlo Urho Aarne Pietinen** (16. kesäkuuta 1884 Säkkijärvi – 31. maaliskuuta 1946 Helsinki) oli suomalainen valokuvaaja, joka oli tunnettu erityisesti mainos- ja teollisuuskuvaajana.

Aarne Pietisen vanhemmat olivat tehtailija Matti Pietinen ja Ida Maria Virtanen. Pietisen isä Matti Pietinen perusti useita yrityksiä ja rakennutti niin sanotun Pietisen palatsin Viipuriin. Aarne Pietinen pääsi ylioppilaaksi 1903 Viipurin reaalilyseosta ja opiskeli sitten jonkin aikaa Helsingin yliopistossa ja Polyteknillisessä opistossa. Hän oli vuonna 1906 muutamia kuukausia Helsingin Sanomien talouspäällikkön apulaisena ja siirtyi sitten isänsä Matti Pietisen puunjalostustehtaan prokuristiksi. Pietinen työskenteli 1908–1910 konttoripäällikkönä isänsä perustamassa *[[Karjala (sanomalehti)|Karjala]]*-lehden Karjalan Kirjapaino Oy:n kirjapainossa ja toimitti pilalehti *[[Ampiainen (pilalehti)|Ampiaista]]* yhdessä taiteilija Aarno Karimon kanssa. Hän palveli tämän jälkeen vielä jonkin aikaa Matti Pietisen liikkeessä. Pietinen muutti vuonna 1920 Helsinkiin, jossa hän työskenteli aluksi Gutenbergin kirjapainon myyntipäällikkönä ja sitten paperitukkuri Dahlbergin konttoripäällikkönä. Hän julkaisi ensimmäisen suomenkielisen mainontaoppaan *Ajanmukainen ilmoittaminen*.

Pietisellä oli vuoteen 1929 saakka huonekalu- ja patjatehdas Helsingin Sörnäisissä. Kun tehdas meni konkurssiin valokuvausta harrastanut Pietinen ryhtyi ammattimaiseksi valokuvaajaksi vuoden 1930 tienoilla ja hän kuvasi aluksi lehtikuvia *[[Uusi Suomi|Uudelle Suomelle]]*. Pietisellä oli yhdessä valokuvaaja Akseli Neittamon kanssa yhteisyritys Neittamo–Pietinen Valokuva Oy vuosina 1929–1931. Vuonna 1931 hän perusti oman valokuvaamon Aarne Pietinen Oy:n nimellä Helsingin Kasarmikadulle. Valokuvaamo erikoistui mainos-, matkailu- ja teollisuuskuvaamiseen. Vuodesta 1933 hän otti Suomen ulkoasiainministeriön virallisena kuvaajana matkailun edistämiseen tarkoitettuja kuvia. Pietisen kuvia oli muun muassa Iivari Leiviskän ja Paavo Ingervon toimittamassa teoksessa *[[Suomi kuvina]]* (WSOY 1939), josta on otettu useita painoksia myös kansainvälisille markkinoille.

Pietinen kirjoitti lehtiin käyttäen nimimerkkejä *Aape* ja *Linssi*. Hän oli mukana suojeluskuntatoiminnassa Viipurissa ja Helsingissä.

Aarne Pietisen pojat Otso ja Matti Pietinen olivat myös tunnettuja valokuvaajia, joita yhdessä kutsuttiin Pietisen klaaniksi. Pietisen valokuvaamo säilyi perheen omistuksessa vuoteen 1976, jolloin se myytiin. Valokuvaamo toimi nimellä Valokuvatalo Otso Pietinen & Co 1970-luvulla. Valokuvaamo panosti merkittävästi värikuviin 1950-luvulla.

## Kirjallisuutta
* *Peilissä Pietiset: Valokuvaajasuvun kuvia kansakunnan murroksesta*; kirj. Markku Pietinen, Leena Saraste, Jukka Kukkonen; kuvien toim. Hannu Häkkinen ja Jukka Kukkonen.  Museoviraston julkaisuja 9. Museovirasto, Helsinki 2017 

## Lähteet

## Aiheesta muualla
* Kuuluisuuksien metsästäjät. Yleisön kuvanälän tyydyttäjät - lehtikuvaajat. Reportterimme haastattelee kolmea tunnettua sanomalehtivalokuvaajaa, Seura, 19.10.1938, nro 42, s. 12, Kansalliskirjaston digitaaliset aineistot
Olli Rannikko

**Olli-Pekka Rannikko** (s. 18. syyskuuta 1984 Nokia) on suomalainen seiväshyppääjä, joka edustaa Nokian Urheilijat -seuraa.

SM-tasolta hän saavutti hopeaa Kalevan kisoissa Lahdessa 2012 tuloksella 525 ja Vaasassa 2013 tuloksella 530. Sisäratojen SM-kilpailuissa hän saavuttanut hopeaa 2013 ja pronssia 2010 ja 2012.

Hänen ennätyksensä on 538&nbsp;cm, jonka hän teki Ruotsi–Suomi-maaottelussa 2012. Häntä valmentaa Jussi Rannikko. Hänellä on maaotteluedustuksia.

## Lähteet
*
Sentterit

**Sentterit** on porilainen vesipalloon erikoistunut urheiluseura. Sentterit on voittanut naisten Suomen mestaruuden yhteensä kymmenen kertaa, joista seitsemän peräkkäisinä vuosina 1999-2005. Sentterit on myös vuoden 2017 naisten Suomen mestari. 
Seura osallistuu miesten ja naisten sarjojen lisäksi B-, C- ja D- juniorisarjoihin sekä järjestää vesipallokouluja.

## Saavutukset
*Suomen mestari: 1999, 2000, 2001, 2002, 2003, 2004, 2005, 2007, 2015, 2017
*SM-hopeaa: 2006, 2008, 2013, 2014
*SM-pronssia: 2010, 2018

## Lähteet
*Urheilusuomi.com

## Aiheesta muualla
*Seuran kotisivut 
*Kuvagalleria joukkueen ottelusta
Äkämäsääsket

**Äkämäsääsket** (Cecidomyiidae) ovat pieniä hentoja sääskiä, joilla on pitkät tuntosarvet. Äkämäsääsket syövät muun muassa lahoavia kasvinjätteitä. 

## Alaheimoja
*Cecidomyiinae
*Lestremiinae
*Micromyinae
*Porricondylinae
*Winnertziinae

## Lähteet

## Aiheesta muualla
*Finto: Äkämäsääsket (''Cecidomyiidae'')
*UniProt: Taxonomy - Cecidomyiidae 
*Iowa State University, Bug Guide: Family Cecidomyiidae - Gall Midges and Wood Midges 
*Fauna Europaea: Cecidomyiidae
Äkämäpunkit

**Äkämäpunkit** (Eriophyidae) on punkkiheimo, jonka 0,10–0,33 millimetrin mittaisilla, miltei matomaisilla lajeilla on kaksi raajaparia. Äkämäpunkit ovat kasvien loisia. Suomessa esiintyy noin 250 lajia. 

## Sukuja
*Aculops
*Phyllocoptinae
*Abacarus
*Acalitus
*Acaphylla
*Acaphyllisa
*Acaricalus
*Aceria
*Aculochetus
*Aculodes
*Aculus
*Aequsomatus
*Anthocoptes
*Calepitrimerus
*Callyntrotus
*Cecidophyes
*Cecidophyopsis
*Coptophylla
*Epitrimerus
*Eriophyes
*Liroella
*Monochetus
*Neotegonotus
*Oxycenus
*Paraphytoptus
*Pentamerus
*Phyllocoptes
*Phyllocoptruta
*Shevtchenkella
*Stenacis
*Tegonotus
*Tegoprionus
*Tetra

Lähde:

## Lähteet

## Aiheesta muualla
* iNaturalist: Eriophyidae
* ITIS: Eriophyidae 
* Fauna Europaea: Eriophyidae  
* UniProt: Taxonomy - Eriophyidae 
* University of Michigan, Animal Diversity Web (ADW): Eriophyidae 
* Global Biodiversity Information Facility (GBIF): Eriophyidae
Perkele (täsmennyssivu)

**Perkele** voi tarkoittaa ainakin seuraavia:

*Perkele, eräs suomen kielen paholaista tarkoittavista sanoista
*Perkele, ruotsalainen punk/Oi!-yhtye 
**[[Perkele (kirja)|Perkele]]*, Joonas Konstigin romaani vuodelta 2015
**[[Perkele! (Iben albumi)|Perkele!]]*, Iben albumi vuodelta 2020
***, kirja paholaisuskomusten historiasta 
**[[Perkele! Kuvia Suomesta]]*, vuoden 1971 dokumenttielokuva 
**[[Perkele! Lauluja Suomesta]]*, M.A. Nummisen vuonna 1971 julkaistu soundtrack-albumi
* *[[Perkele! Suomi 100 vuotta]]*, Aasipelien videopeli vuodelta 2017.

#### Katso myös
*Parnassius mnemosyne forma perkele, Suomessa esiintyvä perhonen